eindbaas van tshirthumor | Spreadshirt
eindbaas Kinderen T-shirt
Tags: baas, boss, eindbaas, end boss, gamer, games, geek, king, nerd, noob
Eindbaas Gamer Geek Nerd Noob Spel Grappige Computer Baas Boss Strand steeds gesluit ná walvis uitspoel | Maroela Media
Die walvis het naby aan die promenade en die Oyster Box hotel in uMhlanga uitgespoel. (Foto: Verskaf)
Die Durban View-swemstrand in uMhlanga is steeds vir die publiek gesluit nadat ŉ boggelrugwalvis se karkas die naweek daar uitgespoel het.
Jennifer Olber, ŉ marine-ekoloog by Ezemvelo KZN Wildlife, het aan Maroela Media verduidelik dat die strand gesluit sal bly en mense verbied sal wees om daar te swem tot die haai-aktiwiteit in die area afgeneem het.
“Die ontbinde liggaam van die 15-m lange walvis het baie haaie na die area gelok.”
Olber sê die walvis was reeds dood toe dit op die strand uitgespoel het en dat daar nie ŉ rede vir die dood bevestig kon word nie. Sy noem egter dat die walvis baie walvisluise gehad het, wat daarop dui dat die walvis redelik siek was.
“Walvisluise is ŉ algemene verskynsel by boggelrugwalvisse. Hierdie walvis het egter gewemel van die luise.” Gesonde walvisse spring uit die water om van die luise ontslae te raak, omdat dit hulle laat jeuk.
Die walvis was ook heelwat maerder as wat van ŉ boggelrugwalvis verwag word en het na raming so 30 ton geweeg. ŉ Gesonde boggelrugwalvis weeg gewoonlik 38 ton.
Olbers sê dat boggelrugwalvisse ŉ jaarlikse migrasieroete al langs die oostelike kus van Suid-Afrika volg. “Hulle swem na die Mosambiekse kanaal, op pad na Madagaskar, om daar in warm waters te gaan kalf. Dit vind gewoonlik in Mei en Junie plaas. Tussen Oktober en November swem hulle weer terug noord na Arktiese waters.”
Die walvis se karkas is deur die eThekwini-munisipaliteit met behulp van grondverskuiwingstoerusting verwyder en toe is daarvan ontslae va geraak op ŉ stortingsterrein. “Die walvis was in ŉ soort van sandkanaal gestrand en daar was ŉ rotsbank agter die walvis, wat dit moeilik sou maak om die karkas weer terug in die see in te sleep. Dit kan ook nogal ŉ gevaarlike storie wees, want as die walvis uitmekaar sou trek, sou jy net hake en toue sien vlieg.”
Olber sê dat daar tussen agt en 12 walvisse per jaar op strande in die omgewing uitspoel. “Die boggelrugwalvisbevolking het sowat 10% per jaar oor die afgelope 30 jaar gegroei, so dit is te verwagte dat daar meer walvisse sal uitspoel.”
Plastiek · 1 maand gelede
Ek hoop werklik dat daar ‘n nadoodse ondersoek ingestel was, ek kan net raai dat plastiek die oorsaak van die dood was